東方賓館 (廣州)

東方賓館；之前嗌過羊城賓館嘅名；佢係中國廣東省廣州市嘅一間五星級賓館。喺越秀區流花路同人民北路嘅交界東南邊，廣交會流花路展館嘅對面。呢間嘢重係成個廣州入面，唯一一間上咗市嘅五星級酒店。

史

設計、逳手同落成時間
呢間大廈喺1959年嗰陣，由建築師林克明同麥禹喜一齊負責設計，喺1960年8月13號開始逳手起，一直到1961年10月11號先至搞掂。

中毒意外同影響 
舊時賓館廚房啲衛生設備落後，仲有管理不當等，1973年嘅廣交會(春季度)舉辦嘅閉幕酒會度，發生咗由嗜鹽菌引起嘅食物中毒，酒會賓客同服務員有514人領嘢，當中有200幾人需入院治理，事件引起大陸內外嘅高度關注。事發後北京多部委隨即組成聯合檢查組，南下廣州做咗成半個月嘅調查。收尾為咗改變廣交會接待外賓嘅條件，周恩來就批示由北京嘅外貿部度撥出專款6000幾萬，喺廣州先後再起咗流花賓館嘅北樓、南樓，東方賓館嘅西樓同埋白雲賓館。

建築設施

建築參數 

高度：32米
樓層：11層樓
佔地面積：45,000m²
建築面積：41,800m²

內部設施 
東方賓館入面有800間客房、3間餐廳同埋一間可以坐到2000幾個人嘅有遠程會議同埋同聲傳譯系統嘅多功能會議室。酒店重整咗好多種康樂設施，包括陽光花園泳池、SPA同壁球室等。重有嘅係，呢間酒店重整咗500幾個車位嘅地下停車場、10000㎡嘅綠色中庭花園同商務中心、康樂中心、美容中心、豪華商場等各種配套設施。

东方宾馆网站   

廣州嘅酒店
越秀區酒店
廣州市歷史建築